KÚPNA ZMLUVA

uzatvorená podľa § 409 a nasl. zák. č. 513/1991 Zb. Obchodný zákonník, v znení neskorších predpisov (ďalej len „Zmluva“)

čl. I. Zmluvné strany

**1. Kupujúci : Univerzitná nemocnica L. Pasteura Košice**

v zastúpení: MUDr. Ľuboslav Beňa, PhD, MPH, riaditeľ

sídlo: Rastislavova 43, 041 90 Košice, SR

IČO: 00 606 707

DIČ: 2021141969

IČ DPH: SK2021141969

Bankové spojenie: Štátna pokladnica, Radlinského 32, 810 05 Bratislava

IBAN: SK 06 8180 0000 0070 0028 0550

SWIFT: SPSRSKBA

Štátna príspevková organizácia zriadená Zriaďovacou listinou Ministerstva zdravotníctva SR č. 1842/1990-A/I-2 zo dňa 18. 12. 1990

**(ďalej len „kupujúci“)**

**2. Predávajúci :**

v zastúpení:

sídlo :

IČO:

DIČ:

IČDPH :

Bankové spojenie:

IBAN :

BIC/SWIFT:

Zapísaný v Obchodnom registri Okresného súdu ...................., odd: ..................., vložka č. .................

**(ďalej len „predávajúci“)**

## Čl. II. Úvodné ustanovenia

* 1. Kupujúci v rámci plnenia svojich úloh obstaráva tovar postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „zák. č. 343/2015 Z. z.“).
  2. Túto  zmluvu uzatvára kupujúci, ktorý je verejným obstarávateľom s predávajúcim, ktorý je  úspešným uchádzačom na základe výsledku zadávania zákazky postupom verejnej súťaže, podľa § 66 ods. 7 a nasl. zák. č. 343/2015 Z. z. , s názvom predmetu zákazky : „Diagnostické ultrazvukové prístroje“ časť IV. Ultrazvukové prenosné prístroje pre oddelenia a kliniky,   zadávanej na základe verejnej súťaže uverejnenej vo Vestníku verejného obstarávania č....................zo dňa ........................ pod číslom ......................... (ďalej len „verejné obstarávanie“)

Evidenčné číslo verejného obstarávania kupujúceho : UNLP-2023-.....................

* 1. Kupujúci je poskytovateľom zdravotnej starostlivosti podľa zák. č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.
  2. Predávajúci prehlasuje, že je oprávnený disponovať s tovarom v zmysle tejto zmluvy.
  3. Kupujúci prehlasuje, že predmet zmluvy bude financovaný čiastočne z kapitálových finančných prostriedkov, ktoré mu boli pridelené listom č. S13127-2021-OVV-36 zo dňa 20.12.2021 a čiastočne z vlastných finančných prostriedkov kupujúceho.

## Čl. III. Predmet zmluvy

* 1. Predávajúci sa touto zmluvou zaväzuje dodať kupujúcemu tovar podľa bodu 2. tohto článku a previesť na neho vlastnícke právo k tomuto tovaru a kupujúci sa zaväzuje zaplatiť za tovar kúpnu cenu podľa tejto zmluvy.
  2. **Tovarom pre účely tejto zmluvy je 3 ks ultrazvukových prenosných prístrojov vrátane konvexnej a lineárnej sondy a 3 ks ultrazvukových prenosných prístrojov vrátane lineárnej sondy,** ktoré súurčené pre poskytovanie zdravotnej starostlivosti.

ktorých špecifikácia je uvedená **v Prílohe č. 1** tejto zmluvy (ďalej len „**tovar**“).

* 1. **Dodanie tovaru zahŕňa**: dodanie do miesta plnenia, vyloženie v mieste plnenia, vybalenie a likvidácia obalov, odovzdanie písomných dokladov potrebných pre nadobudnutie vlastníckeho práva k predmetu zmluvy, poskytnutie užívateľskej dokumentácie k predmetu zmluvy (min. Užívateľskej príručky v slovenskom jazyku, prospektového materiálu s popisom technických vlastností tovaru a potvrdenia Vyhlásenie o zhode k tovaru), kompletizácia a uvedenie predmetu zmluvy do prevádzky (inštalácia) s vydaním potvrdenia o inštalácii, odskúšanie funkčnosti a prevádzkyschopnosti dodaného predmetu zmluvy, vykonanie prvej úradnej skúšky (preberacej skúšky), odborné zaškolenie personálu, poskytovanie autorizovaného záručného servisu v dĺžke 24 mesiacov a vykonávanie všetkých preventívnych prehliadok a kontrol, ktoré sú stanovené právnymi predpismi a predpísané výrobcom na tovar počas záruky.

4. Tovar sa dodáva za účelom poskytovania zdravotnej starostlivosti kupujúcim.

5. Porušenie povinnosti uvedených v tomto článku je považované za porušenie zmluvy podstatným spôsobom.

## Čl. IV. Dodacie podmienky

1. Predávajúci sa zaväzuje dodať tovar podľa článku III. bod 2 tejto zmluvy kupujúcemu do 60 (šesťdesiat) kalendárnych dní odo dňa účinnosti tejto zmluvy. Konkrétny termín dodania tovaru oznámi predávajúci kupujúcemu najmenej dva (2) pracovné dni vopred, a to písomne na e-mailovú adresu : ozt@unlp.sk a telefonicky na tel. č. +421 55 615 30 79.
2. Miestami dodania tovaru sú pracovisko kupujúceho a dodanie tovaru je nasledovné:
3. Ultrazvukový prenosný prístroj s lineárnou a konvexnou sondou:
   1. **II. Interná klinika, Tr. SNP 1, 040 11 Košice**
   2. **IV.Interná klinika, Rastislavova 43, 041 90 Košice**
   3. **Urologická klinika, Tr. SNP 1, 040 11 Košice**
4. Ultrazvukový prenosný prístroj s lineárnou sondou:
5. **Neurologické oddelenie, Rastislavova 43, 041 90 Košice**
6. **Klinika ortopédie a traumatológie pohybového ústrojenstva, Tr. SNP 1, 040 11 Košice**
7. **Klinika ortopédie a traumatológie pohybového ústrojenstva, Tr. SNP 1, 040 11 Košice**
8. Predávajúci je povinný dodať tovar podľa špecifikácie uvedenej v Prílohe č. 1 tejto zmluvy nový, nepoužívaný, nerepasovaný v originálnom balení a kompletný v rozsahu podľa čl. III. bod 2 tejto zmluvy (nie po častiach).

4. Dodanie tovaru do miesta dodania potvrdzuje kupujúci písomne, a to podpísaním preberacieho protokolu/dodacieho listu. V **Preberacom protokole/dodacom liste** sa potvrdzuje druh, množstvo, vyhotovenie a kompletnosť dodaného tovaru podľa špecifikácie uvedenej **v Prílohe č. 1 tejto zmluvy.** V prípade zistenia vád tovaru pri jeho prevzatí je kupujúci oprávnený tovar neprevziať.

5. Osobou oprávnenou na prevzatie tovaru za kupujúceho (oprávnený na podpísanie Preberacieho protokolu/dodacieho listu) je: určený zamestnanec Oddelenia zdravotníckej techniky, e-mail adresa: [ozt@unlp.sk](mailto:ozt@unlp.sk), tel. č. + 421 55 615 3079.

6. Kupujúci je oprávnený odmietnuť prevzatie tovaru, ktorý má vady a zároveň je povinný bezodkladne informovať predávajúceho o zistených vadách tovaru.

7. Kupujúci je oprávnený odmietnuť prevzatie tovaru, ak technické a funkčné parametre dodaného tovaru nezodpovedajú špecifikácií tovaru uvedenej v Prílohe č. 1 tejto zmluvy. Dodaný tovar musí byť zhodný s jeho špecifikáciou v Prílohe č. 1 tejto zmluvy, ktorá je obsahom zhodná so špecifikáciou tovaru uvedenou v  ponuke predloženej predávajúcim vo verejnom obstarávaní.

8. O inštalácií, odskúšaní a uvedení tovaru do prevádzky v mieste dodania spíšu zmluvné strany **Inštalačný protokol.** Inštalačný protokol sa samostatne nevyhotovuje, ak predávajúci tovar inštaluje ihneď pri jeho dodaní a Inštalačný protokol je súčasťou Preberacieho protokolu.

9. Zaškolenie zamestnancov kupujúceho o obsluhe a údržbe tovaru je predávajúci povinný realizovať najneskôr pri uvedení tovaru do prevádzky v mieste dodania. O zaškolení spíšu zmluvné strany **Protokol o zaškolení**, s uvedením menného zoznamu zaškolených osôb; zaškolenie potvrdzujú zaškolené osoby svojim podpisom na protokole o zaškolení .

10. Predávajúci je povinný tovar nainštalovať a uviesť do prevádzky najneskôr do 7 (sedem)kalendárnych dní odo dňa jeho dodania kupujúcemu do miesta dodania podľa bodu 2. tohto článku. Predávajúci je povinný dodať a nainštalovať tovar na miesto dodania tovaru na vlastné náklady. Kupujúci je povinný poskytnúť predávajúcemu potrebnú súčinnosť a umožniť uvedenie tovaru do prevádzky v termíne podľa tohto bodu, ak sa zmluvné strany nedohodnú inak.

11. Predávajúci je povinný spolu s tovarom dodať kupujúcemu aj príslušnú dokumentáciu k tovaru vyhotovenú v slovenskom jazyku (v prípade, ak je dokument vyhotovený v inom ako slovenskom jazyku, predávajúci predloží úradný preklad do slovenského jazyka) a to najmä:

1. Vyhlásenie výrobcu o zhode výrobku,
2. Osvedčenie-certifikát (alebo iný rovnocenný doklad) o odbornom vyškolení servisného technika na dodaný tovar, ktorý bude vykonávať inštaláciu a autorizovaný záručný servis počas záruky tovaru, vydaný výrobcom dodaného tovaru (prístroja) alebo autorizovaným zástupcom výrobcu,
3. Technickú a sprievodnú dokumentácia k tovaru,
4. Návod na obsluhu tovaru,
5. Záručný list.

1. Kupujúci je povinný, najneskôr ku dňu dodania tovaru do miesta dodania, pripraviť miesto dodania tak, aby predávajúci mohol riadne a včas nainštalovať, odskúšať a uviesť tovar do prevádzky. Predávajúci je povinný najneskôr do 20 (dvadsať) kalendárnych dní odo dňa účinnosti tejto zmluvy predložiť kupujúcemu písomnú špecifikáciu ním požadovanej technickej pripravenosti miesta dodania, ak je potrebné pre riadne dodanie a inštaláciu tovaru pripraviť miesto dodania. V prípade realizácie technickej pripravenosti podľa požiadavky predávajúceho, je predávajúci povinný v Inštalačnom protokole písomne potvrdiť, že technická pripravenosť miesta inštalácie zodpovedá jeho požiadavkám a je vhodná pre inštaláciu tovaru.
2. Splnením dodávky predávajúcim sa rozumie dodanie tovaru predávajúcim v súlade s touto zmluvou a špecifikáciou tovaru podľa  Prílohy č. 1. tejto zmluvy, predloženie príslušnej dokumentácie, podpísanie Preberacieho protokolu/dodacieho listu, Inštalačného protokolu a Protokolu o zaškolení.
3. Porušenie povinnosti uvedených v tomto článku je považované za porušenie zmluvy podstatným spôsobom.

## Čl. V. Doba platnosti zmluvy

* 1. Zmluva sa uzatvára na dobu určitú t.j. na jeden obchodný prípad, odo dňa účinnosti tejto zmluvy do doby splnenia dodávky podľa čl. IV. bod 13. tejto zmluvy, okrem ustanovení tejto zmluvy, ktoré upravujú právne vzťahy zmluvných strán aj po splnení dodávky podľa čl. IV. bod 13. tejto zmluvy.
  2. Táto kúpna zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Kupujúci je povinný zverejniť platnú zmluvu v Centrálnom registri zmlúv v zmysle § 47a ods. 1 zákona č. 40/1964 Zb. Občianskeho zákonníka v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).
  3. Zmluvný vzťah založený touto zmluvou je možné ukončiť:

a/ písomnou dohodou zmluvných strán,

b/ odstúpením od zmluvy z dôvodov uvedených v zákone alebo tejto zmluve.

* 1. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nepočíta.
  2. Kupujúci je oprávnený od zmluvy odstúpiť z nasledovných dôvodov:

1. ak predávajúci nedodá tovar v súlade s touto zmluvou (čl. IV. bod 13. tejto zmluvy),
2. ak kupujúci po dodaní tovaru alebo po predložení príslušnej dokumentácia k tovaru nadobudne dôvodnú pochybnosť o tom, že tovar zodpovedá špecifikácií uvedenej v Prílohe č. 1 tejto zmluvy alebo dôvodnú pochybnosť o dôveryhodnosti, správnosti alebo pravdivosti predloženej príslušnej dokumentácií k tovaru,
3. ak predávajúci poruší zmluvu podstatným spôsobom podľa v tejto zmluvy,
4. ak predávajúci poruší svoju povinnosť podľa tejto zmluvy iným než podstatným spôsobom a toto porušenie nenapraví ani v lehote stanovenej kupujúcim na nápravu,
5. ak predávajúci nepostupuje pri dodaní tovaru v súlade s príslušnými právnymi predpismi, technickými alebo inými normami vzťahujúcimi sa k predmetu zmluvy, alebo ak pri dodaní predmetu zmluvy nepostupuje v súlade s bezpečnostnými, technickými a inými prevádzkovými predpismi a smernicami kupujúceho, s ktorými ho kupujúci riadne, včas a preukázateľne oboznámil,
6. ak je predávajúci v omeškaní s dodaním predmetu zmluvy podľa čl. IV. bod 13 tejto zmluvy o viac ako tridsať (30) kalendárnych dní, bez toho, aby táto skutočnosť nastala v dôsledku zavinenia kupujúceho alebo v dôsledku okolností vylučujúcich zodpovednosť,
7. ak ponuka predávajúceho predložená vo verejnom obstarávaní bola kupujúcim vyhodnotená ako úspešná v dôsledku preukázateľne vykonaných machinácií a podvodných postupov predávajúceho,
8. ak sa preukáže, že predávajúci v ponuke v rámci verejného obstarávania predložil nepravdivé doklady alebo uviedol nepravdivé, neúplné alebo skreslené údaje,
9. ak predávajúci písomne oznámi, že nie je schopný dodať tovar za podmienok uvedených v tejto zmluve alebo že z akéhokoľvek dôvodu tovar podľa tejto zmluvy nedodá.
10. ak bol na majetok predávajúceho vyhlásený konkurz, bolo proti predávajúcemu začaté konkurzné alebo reštrukturalizačné konanie, príp. počas tohto konania bol proti predávajúcemu pre nedostatok majetku zamietnutý návrh na vyhlásenie konkurzu, alebo bol zrušený konkurz z dôvodu, že majetok úpadcu nepostačuje na úhradu výdavkov a odmenu správcu konkurznej podstaty, ako aj vtedy, ak existuje dôvodná obava, že plnenie záväzkov predávajúceho v zmysle tejto zmluvy je vážne ohrozené,
11. ak dôjde k výmazu predávajúceho ako partnera verejného sektora z registra partnerov verejného sektora počas platnosti tejto zmluvy (ak je to relevantné),
12. ak je predávajúci, ktorý je partnerom verejného sektora (ak je to relevantné) viac ako tridsať (30) kalendárnych dní v omeškaní so splnením povinnosti podľa § 10 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

## Čl. VI. Kúpna cena a platobné podmienky

* 1. Kúpna cena tovaru je stanovená vzájomnou dohodou zmluvných strán podľa zákona č. 18/1996 Z. z. o cenách, v znení neskorších predpisov , takto :

Kúpna cena za dodaný tovar podľa tejto zmluvy je ................. € bez DPH, slovom: ......................................euro a ................... centov.

K uvedenej kúpnej cene sa pripočítava DPH v zákonom stanovenej sadzbe 20 % vo výške ..................... slovom : ............................ euro a ................. centov.

**Celková kúpna cena za dodaný tovar podľa tejto zmluvy je ................................ € s DPH,** slovom : ................................. euro a ....................... centov.

Kalkulácia ceny (cena jednotlivých položiek) dodaného tovaru, vrátane príslušenstva k tovaru je uvedená v **Prílohe č. 2** tejto zmluvy.

* 1. Kúpna cena podľa tohto článku je cenou za nový, nepoužívaný, nerepasovaný, kompletný a funkčne bezchybný tovar. V uvedenej celkovej kúpnej cene podľa bodu 1. tohto článku je zahrnuté najmä, nie však výlučne: cena tovaru, clo, dopravné náklady, náklady na inštaláciu a uvedenie do prevádzky, zaškolenie zamestnancov o obsluhe a údržbe tovaru, príslušná dokumentácia, opravy, servis a údržba tovaru, vrátane náhradných dielov a ďalších nákladov s tým spojených počas celej záručnej doby a všetky ostatné finančné náklady spojené s dodaním tovaru kupujúcemu.
  2. Právo na zaplatenie celkovej kúpnej ceny vzniká predávajúcemu riadnym splnením jeho záväzkov spôsobom uvedeným v čl. IV. bod 13. tejto zmluvy.
  3. Kupujúci je povinný uhradiť kúpnu cenu za tovar podľa tohto článku na základe faktúry vystavenej predávajúcim bezhotovostným bankovým prevodom na účet predávajúceho podľa čl. I. bod 2.tejto zmluvy. Lehota splatnosti faktúry je 60 (šesťdesiat) kalendárnych dní odo dňa doručenia faktúry kupujúcemu.

5. Predávajúci je povinný vystaviť faktúru kupujúcemu do 15 (pätnásť) dní od dňa riadneho dodania tovaru podľa čl. IV. bod 13. tejto zmluvy, najneskôr však do 5 (päť) pracovného dňa v mesiaci nasledujúceho po mesiaci, v ktorom bol tovar dodaný. Faktúra musí obsahovať náležitosti podľa platných právnych predpisov SR v čase fakturácie. V prípade, že doručená faktúra nebude vystavená správne, je kupujúci oprávnený predmetnú faktúru vrátiť predávajúcemu. Predávajúci je povinný vystaviť novú faktúru a doručiť ju kupujúcemu.

6. Vlastnícke právo k tovaru nadobudne kupujúci až úplným zaplatením celkovej kúpnej ceny podľa tohto článku.

* 1. Za deň úhrady celkovej kúpnej ceny sa považuje deň jej pripísania na účet predávajúceho.

## Čl. VII. Reklamácia tovaru, vady tovaru

1. Predávajúci ručí za vlastnosti tovaru počas záručnej doby, ktorá bola predávajúcim stanovená na 24 (dvadsaťštyri) mesiacov; táto záručná doba začína plynúť odo dňa riadneho splnenia dodávky podľa čl. IV. bod 13. tejto zmluvy.
2. V záručnej dobe je predávajúci povinný
3. bezplatne odstrániť všetky vady dodaného tovaru, t.j. uviesť tovar do stavu plnej prevádzky vzhľadom k jeho technickým a funkčným parametrom,
4. vykonať bezplatne servisné prehliadky v počte a intervale podľa pokynov výrobcu.

Poslednú servisnú preventívnu prehliadku tovaru je predávajúci povinný vykonať najviac 2 (dva) týždne pred uplynutím záručnej doby a súčasne je povinný bezplatne odstrániť všetky zistené vady a nedostatky, ktoré neboli spôsobené kupujúcim.

1. zabezpečovať bezplatnú údržbu tovaru, vrátane bezplatnej dodávky náhradných dielov vrátane demontáže a montáže, odvozu a likvidácie použitého spotrebného materiálu, náplní a náhradných dielov,
2. vykonať validáciu a kalibráciu tovaru s periodicitou podľa odporúčaní výrobcu tovaru, najmenej však 1-krát ročne, ak validáciu a kalibráciu tovar vyžaduje,
3. vykonávať všetky ďalšie servisné úkony a činností predpísané príslušnou právnou úpravou a aplikovateľnými normami,
4. vykonávať akékoľvek neplánované opráv a údržby, ktoré nevyplývajú zo servisného plánu výrobcu tovaru, ak takáto oprava je nevyhnutná za účelom zabezpečenia prevádzky dodaného tovaru, vrátane generálnej opravy (ak je to relevantné),
5. poskytovať technickú telefonickú podpora v pracovných dňoch a zároveň poradenstvo pri prevádzkovaní dodaného tovaru prostredníctvom klientskeho pracoviska predávajúceho v min. čase od 7:00 hod. do 18:00 hod., 7 (sedem) dní v týždni, pričom predávajúci musí garantovať funkčnosť a prevádzku tohto klientskeho pracoviska.
6. Zmluvné strany sa dohodli, že v prípade vady tovaru počas záručnej doby, má kupujúci právo požadovať a predávajúci povinnosť bezplatne odstrániť vady tovaru, vrátane, nie však len, všetkých prác spojených s opravami tovaru, dodávky náhradných dielov nutných k bezchybnému prevádzkovaniu tovaru, poradenskej starostlivosti o inštalovaný tovar, dodávky funkčného príslušenstva k tovaru, ktorého nefunkčnosť nie je spôsobená kupujúcim.
7. Záruka na tovar podľa tohto článku platí za predpokladu, že kupujúci tovar používa a obsluhuje s príslušnou starostlivosťou podľa inštrukcií obsiahnutých v príslušnej dokumentácii k tovaru.
8. Predávajúci neručí za vady spôsobené nesprávnou manipuláciou a obsluhou zamestnancami kupujúceho. Záruka sa predlžuje automaticky o dobu, po ktorú predmet plnenia nemohol byť v záručnej dobe plne používaný z dôvodu vady tovaru.
9. Kupujúci sa zaväzuje, že  vady tovaru uplatní bezodkladne po ich zistení. Ohlásenie vady tovaru za kupujúceho oznámi predávajúcemu oprávnená osoba kupujúceho. Osobou oprávnenou za kupujúceho reklamovať tovar a žiadať odstránenie vady počas záručnej doby je určený zamestnanec Oddelenia zdravotníckej techniky, e-mail adresa: ozt.servis@unlp.sk, tel. č. +421 55 615 31 95.
10. Kupujúci je povinný vady tovaru nahlásiť predávajúcemu písomne na e-mail adresu: .......................................................

8. Počas plynutia záručnej doby je predávajúci povinný zabezpečit, že sa servisný technik predávajúceho dostaví na opravu tovaru do 24 (dvadsaťštyri) hodín od nahlásenia vady tovaru kupujúcim. Dni pracovného pokoja (t.j. sobota, nedeľa a sviatky) sa do tejto lehoty nezapočítavajú. Nástupom technika na opravu sa rozumie osobná návšteva technika na mieste dodania. Predávajúci vykoná opravu tovaru t.j. jeho plné sfunkčnenie najneskôr do 48 (štyridsaťosem) hodín od nástupu servisného technika na opravu v prípade, ak na odstránenie vady na tovare nie je potrebný náhradný diel. V prípade, ak oprava vady tovaru vyžaduje náhradný diel, predávajúci vykoná opravu tovaru t.j. jeho plné sfunkčnenie do 72 (sedemdesiatdva) hodín odo dňa nástupu na odstránenie vady, najneskôr však do 168 (stošesdesiatosem) hodín od nástupu servisného technika na opravu tovaru.

1. V prípade, ak odstránenie vady na tovare nevyžaduje príchod servisného technika predávajúceho do miesta inštalácie tovaru, je predávajúci oprávnený zabezpečiť odstránenie vady / poruchy tovaru pomocou vzdialeného prístupu. Predávajúci je oprávnený začať odstraňovať vadu formou vzdialeného prístupu v lehote najneskôr do 24 (dvadsaťštyri) hodín od nahlásenia, pričom dni pracovného pokoja (t.j. sobota, nedeľa, sviatky) sa do tejto lehoty nezapočítavajú.
2. Predávajúci je povinný zabezpečovať autorizovaný záručný servis t.j. opravy a servis tovaru len odborne kvalifikovanými osobami a poskytovať služby záručnej starostlivosti v súlade so známymi a najnovšími technologickými poznatkami výrobcami tovaru.
3. Predávajúci garantuje dodanie všetkých náhradných dielov na ním dodaný tovar po dobu min.10 (desiať) rokov odo dňa riadneho splnenia dodávky podľa čl. IV. bod 13. tejto zmluvy.

## Čl. VIII. Majetkové sankcie

* 1. V prípade nedodržania podmienok plnenia uvedených v čl. IV. tejto zmluvy zo strany predávajúceho je kupujúci oprávnený vyúčtovať a predávajúci je povinný zaplatiť za každý jednotlivý prípad porušenia zmluvných podmienok zmluvnú pokutu vo výške 5 % € z kúpnej ceny bez DPH za tovar nedodaný podľa zmluvných podmienok uvedených v čl. IV tejto zmluvy. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
  2. V prípade porušenie povinnosti kupujúceho podľa čl. VI. bod 4 tejto zmluvy t.j. neuhradenie faktúry v lehote splatnosti je predávajúci oprávnený uplatniť si nárok na zaplatenie úroku z omeškania vo výške podľa platných právnych predpisov SR. Úroky z omeškania sú splatné v lehote do 30 kalendárnych dní odo dňa doručenia faktúry kupujúcemu.
  3. V prípade nedodržania podmienok plnenia uvedených v čl. VII. tejto zmluvy zo strany predávajúceho je kupujúci oprávnený vyúčtovať a predávajúci je povinný zaplatiť za každý jednotlivý prípad porušenia zmluvných podmienok zmluvnú pokutu vo výške 300,00 € , slovom : tristo euro, za každý jednotlivý prípad porušenia zmluvných povinností. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
  4. Zmluvné strany sa dohodli, že v prípade, ak predávajúci poruší povinnosti uvedené v čl. IX. bod 2. a/alebo 3. tejto zmluvy je povinný uhradiť kupujúcemu zmluvnú pokutu vo výške 10 % z  kúpnej ceny bez DPH , ktorá ako pohľadávka bola predmetom postúpenia alebo iného právneho úkonu, ktorým došlo k zmene v osobe veriteľa. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
  5. Zmluvné strany sa dohodli, že v prípade, ak predávajúci poruší povinnosti uvedené v čl. IX. bod 11. tejto zmluvy je povinný uhradiť kupujúcemu zmluvnú pokutu vo výške 300,00 €, slovom : tristo euro, za každý jednotlivý prípad porušenia zmluvných povinností. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
  6. Uplatnením majetkových sankcii podľa tohto článku nie je dotknuté právo poškodenej zmluvnej strany na náhradu škody spôsobenej porušením povinností, na ktorú sa vzťahuje majetková sankcia; majetková sankcia sa nezapočíta na náhradu škody.

## Čl. IX. Osobitné ustanovenia

* 1. Zmluvné strany sa zaväzujú oznámiť druhej zmluvnej strane všetky zmeny údajov dôležitých pre bezproblémové plnenie zmluvy.
  2. Zmluvné strany sa dohodli, že pohľadávku, ktorá vznikne z tohto zmluvného vzťahu predávajúcemu ako veriteľovi, predávajúci nepostúpi tretej osobe bez predchádzajúceho písomného súhlasu kupujúceho ako dlžníka. Písomný súhlas za kupujúceho je oprávnený vydať len jeho štatutárny orgán. Postúpenie pohľadávok predávajúcim bez predchádzajúceho písomného súhlasu kupujúceho je neplatné s odkazom na § 525 ods. 2 zák. č. 40/1964 Zb. Občiansky zákonník, v znení neskorších predpisov. Porušenie povinností uvedené v tomto bode je považované za porušenie zmluvy podstatným spôsobom.
  3. Predávajúci sa zaväzuje, že nevykoná bez predchádzajúceho písomného súhlasu kupujúceho ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe predávajúceho ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu predávajúcemu ako veriteľovi a kupujúcemu ako dlžníkovi. Zmluvné strany sa dohodli, že akýkoľvek právny úkon predávajúceho ako veriteľa vedúci k zmene v osobe veriteľa je bez predchádzajúceho písomného súhlasu kupujúceho ako dlžníka absolútne neplatný. Súhlas za kupujúceho je oprávnený vydať len jeho štatutárny orgán. Porušenie povinnosti uvedené v tomto bode je považované za porušenie zmluvy podstatným spôsobom.

4. Predávajúci sa zaväzuje, že

a/ nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy;

b/ všetky informácie a písomné dokumenty, ktoré budú na základe tejto Zmluvy vypracované, bude považovať za dôverné, a to bez časového obmedzenia aj po ukončení platnosti tejto Zmluvy;

c/ informácie a podklady poskytnuté kupujúcim alebo tretími osobami pre plnenie predmetu tejto Zmluvy nepoužije na iný účel ako je plnenie tejto Zmluvy,

d/ bude zachovávať mlčanlivosť o všetkých informáciách získaných v súvislosti s touto zmluvou alebo získaných pri plnení tejto zmluvy, a tieto informácie nebude zverejňovať, ani žiadnym spôsobom rozširovať.

5. Predávajúci nie je oprávnený previesť alebo postúpiť práva a povinnosti z tejto zmluvy tretej osobe bez predchádzajúceho písomného súhlasu kupujúceho. Postúpenie práv a povinností bez predchádzajúceho písomného súhlasu objednávateľa je neplatné.

6. Predávajúci je povinný, v zmysle zák. č. 18/2018 Z. z. o ochrane osobných údajov a  o  zmene a doplnení niektorých zákonov, zabezpečiť ochranu osobných údajov osôb, ktoré kupujúci pri svojej činnosti spracúva a s ktorými môže prísť predávajúci, zamestnanci predávajúceho a tretie osoby vo vzťahu k predávajúcemu, do styku pri vykonávaní činnosti podľa tejto zmluvy. Predávajúci je povinný poučiť o povinnosti mlčanlivosti zamestnancov predávajúceho a všetky tretie osoby, ktoré v  mene predávajúceho budú vykonávať činnosti alebo sa akýmkoľvek spôsobom budú zúčastňovať na plnení tejto zmluvy predávajúcim.

7. Predávajúci sa zaväzuje strpieť výkon kontroly/auditu/ v súvislosti s dodávaným tovarom a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

8. Kontaktná osoba predávajúceho pre účely plnenia tejto zmluvy je : ......................................, tel. kontakt : ....................................., e-mail adresa : .............................

9. Kontaktná osoba kupujúceho pre účely plnenia tejto zmluvy je určený zamestnanec Oddelenia zdravotníckej techniky, e-mail adresa: [ozt@unlp.sk](mailto:ozt@unlp.sk), tel. č. + 421 55 615 3079.

10. Predávajúci berie na vedomie, že kupujúci zverejní túto zmluvu (ako aj jej dodatky) ako povinne zverejňovanú zmluvu v Centrálnom registri zmlúv vedenom Úradom vlády SR v súlade so zák. č. 546/2010 Z.z.

11. Predávajúci je oprávnený zabezpečiť časť plnenia predmetu tejto zmluvy prostredníctvom svojich **subdodávateľov,** pričom predávajúci:

a/ je povinný plnenie tejto zmluvy zadať len subdodávateľovi uvedenému v Prílohe č. 3 tejto zmluvy s rozsahom jeho plnenia uvedeným vo verejnom obstarávaní;

b/ garantuje spôsobilosť každého zo subdodávateľov uvedených v Prílohe č. 3 tejto zmluvy, pre plnenie predmetu tejto zmluvy;

c/ zodpovedá za celé a riadne plnenie tejto zmluvy počas celej doby platnosti tejto zmluvy a to bez ohľadu na to, či predávajúci použil na plnenie predmetu zmluvy subdodávky alebo nie, v akom rozsahu a za akých podmienok. Kupujúci nenesie žiadnu zodpovednosť a nemá žiadne povinnosti vyplývajúce z tejto zmluvy voči subdodávateľom predávajúceho.

d/ je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto Zmluva týka písomne oznámiť kupujúcemu akúkoľvek zmenu údajov o subdodávateľovi a to do piatich pracovných dní odo dňa, kedy táto skutočnosť nastala;

e/ je povinný do 5 (piatich) pracovných dní odo dňa uzatvorenia zmluvy so subdodávateľom predložiť kupujúcemu aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia. Zoznam subdodávateľov je uvedený **Prílohe č. 3** tejto Zmluvy.

Na zmenu v zozname subdodávateľov t.j. zmenu Prílohy č. 3 tejto zmluvy sa vyžaduje uzatvorenie dodatku k tejto Zmluve. Porušenie povinností predávajúceho uvedených v tomto bode sa považuje za podstatné porušenie tejto zmluvy.

Predávajúci zodpovedá za plnenie tejto zmluvy alebo jej časti subdodávateľom tak, akoby plnenie zmluvy realizoval sám (osobne).

12. Predávajúci vyhlasuje, že v prípade, ak mu v súvislosti s uzatvorením tejto zmluvy vznikla povinnosť byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZoRPVS“), je ku dňu uzatvorenia tejto zmluvy zapísaný v registri partnerov verejného sektora, ktorého správcom a prevádzkovateľom je Ministerstvo spravodlivosti Slovenskej republiky.

## Čl. X. Záverečné ustanovenia

* 1. Meniť a dopĺňať túto zmluvu je možné len na základe dohody oboch zmluvných strán a to vo forme písomného dodatku. Dodatok k tejto zmluve nesmie byť uzatvorený v rozpore s ust. zák. č. 343/2015 Z. z. .
  2. Právne vzťahy neupravené touto zmluvou sa riadia najmä príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ďalšími súvisiaci právnymi predpismi SR.
  3. Zmluva je vyhotovená v troch vyhotoveniach, z ktorého jedno vyhotovenie dostane predávajúci a dve vyhotovenia kupujúci.
  4. Neoddeliteľnou súčasťou zmluvy je:

Príloha č. 1 – Technická špecifikácia tovaru,

Príloha č. 2 - Cenová kalkulácia, položkovitý rozpočet tovaru,

Príloha č. 3 – Zoznam subdodávateľov,

Príloha č.4- Kontaktné údaje Servisného strediska resp. kontaktné informácie o servisných linkách v prípade vád tovaru.

Príloha č. 5 – Protikorupčná doložka

V Košiciach, dňa ....................... V .........................., dňa ...............

Kupujúci : Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ľuboslav Beňa, PhD, MPH, riaditeľ

Univerzitná nemocnica L. Pasteura Košice

**Príloha č. 1 Technická špecifikácia tovaru**

**Predmet plnenia – tovar: Diagnostické ultrazvukové prístroje, časť V. Ultrazvukové prenosné prístroje pre oddelenia a kliniky**

|  |  |
| --- | --- |
| **Technické vlastnosti, parametre a hodnoty zmluvného tovaru** | |
| Názov a výrobca zmluvného tovaru: | |
| 1. | Prenosný ultrazvukový prístroj - 6 ks |
| 2. | Ovládanie v zobrazovacej jednotke |
| 3. | Veľkosť zobrazenia min. 12" (palcov) |
| 4. | Rozlíšenie prístroja min.1800x1050px |
| 5. | Tabletový dizajn |
| 6. | Automatická optimalizácia jedným tlačidlom poskytuje optimálnu kvalitu obrazu |
| 7. | Možnosť ovládať parametre jedným prstom |
| 8. | Váha prístroja max.5,5 kg |
| 9. | Multidotyková podpora |
| 10. | Dynamický rozsah min.10dB |
| 11. | Automatické sledovanie merania PW resp. funkcia PW doppler s manuálnym meraním |
| 12. | Zobrazovacia hĺbka min. 30cm |
| 13. | Technológia pre spracovanie obrazu |
| 14. | Farebný dopplerovský mód |
| 15. | Zobrazovacie módy |
| 16. | Farebný doppler mód |
| 17. | 2D/M- mód |
| 18. | Rýchly štart max. 30 sekúnd |
| 19. | Batéria na minimálny čas prevádzky min. 60minút |
| 20. | HDD alebo SSD min. 128GB |
| 21. | Komunikácia s nemocničným PACS prostredníctvom zasielania dát vo formáte DICOM 3.0 /Formáty: DICON Verification, DICOM Print, DICOM Storage, DICOM Query/Retrieve, DICOM Worklist/ |
|  | **Sondy** |
| 22. | Lineárna sonda na vyšetrenie periférnych ciev s frekvenčným rozsahom min. 4-10,5 MHz, hĺbka zobrazenia min. 100 mm, FOV min. 36 mm, počtom elementov min. 128, s punkčným adaptérom - 6 ks |
| 23. | Konvexná sonda na abdominálne vyšetrovanie s frekvenčným rozsahom min. 2-5 MHz, hĺbka zobrazenia min. 300 mm, FOV min. 58 st., počet elementov min. 128, s punkčným adaptérom - 3 ks |

**Príloha č. 2 Cenová kalkulácia**

**Predmet plnenia – tovar: Diagnostické ultrazvukové prístroje, časť V. Ultrazvukové prenosné prístroje pre oddelenia a kliniky**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Por. č.** | **Názov položky** | **Merná jednotka (MJ)** | **Počet MJ** | **Obchodný názov ponúkaného tovaru** | **Názov výrobcu zmluvného tovaru** | **Katalógové číslo** | **Kód ŠUKL** | **Jednotková cena za MJ** | | | | **Celková cena za počet MJ** | | |
| **Jednotková cena v EUR bez DPH** | **Sadzba DPH v %** | **Výška DPH v EUR** | **Jednotková cena v EUR s DPH** | **Celková cena za počet MJ v EUR bez DPH** | **DPH v EUR** | **Celková cena za počet MJ v EUR s DPH** |
| 1 | Ultrazvukový prenosný prístroj vrátane konvexnej a lineárnej sondy | celok | 3 |  |  |  |  |  |  | 0,00 EUR | 0,00 EUR | 0,00 EUR | 0,00 EUR | 0,00 EUR |
| 2 | Ultrazvukový prenosný prístroj vrátane lineárnej sondy | celok | 3 |  |  |  |  |  |  | 0,00 EUR | 0,00 EUR | 0,00 EUR | 0,00 EUR | 0,00 EUR |

Rozpis cien

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Por. č.** | **Názov položky** | **Merná jednotka (MJ)** | **Počet MJ** | **Obchodný názov ponúkaného tovaru** | **Názov výrobcu zmluvného tovaru** | **Katalógové číslo** | **Kód ŠUKL** | **Jednotková cena za MJ** | | | | **Celková cena za počet MJ** | | |
| **Jednotková cena v EUR bez DPH** | **Sadzba DPH v %** | **Výška DPH v EUR** | **Jednotková cena v EUR s DPH** | **Celková cena za počet MJ v EUR bez DPH** | **DPH v EUR** | **Celková cena za počet MJ v EUR s DPH** |
| 1.1. | Ultrazvukový prístroj | ks | 6 |  |  |  |  |  |  | 0,00 EUR | 0,00 EUR | 0,00 EUR | 0,00 EUR | 0,00 EUR |
| 1.2. | Lineárna sonda | ks | 6 |  |  |  |  |  |  | 0,00 EUR | 0,00 EUR | 0,00 EUR | 0,00 EUR | 0,00 EUR |
| 1.3 | Konvexná sonda | ks | 3 |  |  |  |  |  |  | 0,00 EUR | 0,00 EUR | 0,00 EUR | 0,00 EUR | 0,00 EUR |

## Príloha č. 3. Zoznam subdodávateľov

**Predmet plnenia – tovar: Diagnostické ultrazvukové prístroje, časť V. Ultrazvukové prenosné prístroje pre oddelenia a kliniky**

***Subdodávateľ č. 1. \*:***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu :*  *Dátum narodenia:*  *Tel. kontakt:*  *E-mail adresa :* |
| *h/* | *Iné* |  |

***Subdodávateľ č. 2.\* :***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu :*  *Dátum narodenia:*  *Tel. kontakt:*  *E-mail adresa :* |
| *h/* | *Iné* |  |

\* Pokiaľ predávajúci bude zabezpečovať plnenie tejto zmluvy prostredníctvom svojich subdodávateľov (čl. IX. bod 11. tejto zmluvy) vpíše všetky požadované údaje do tabuliek vyššie.

\*\*V prípade, že predávajúci plnenie tejto zmluvy nebude zabezpečovať prostredníctvom svojich subdodávateľov (čl. IX. bod 11. tejto zmluvy) preškrtne vyššie uvedené tabuľky a túto skutočnosť potvrdí podpisom prehlásenia na tejto prílohe:

**Prehlásenie predávajúceho\*\* :**

**Predávajúci týmto prehlasuje, že plnenie tejto zmluvy nebude zabezpečovať prostredníctvom svojich subdodávateľov ( čl. IX. bod 11. tejto zmluvy).**

**V ...................................., dňa ..........................**

**Predávajúci : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Príloha č.4- Kontaktné údaje Servisného strediska**

**Predmet plnenia – tovar: Diagnostické ultrazvukové prístroje, časť V. Ultrazvukové prenosné prístroje pre oddelenia a kliniky**

Príloha č. 5 Protikorupčná doložka

**Predmet plnenia – tovar: Diagnostické ultrazvukové prístroje, časť V. Ultrazvukové prenosné prístroje pre oddelenia a kliniky**

# Systém riadenia

Strana zmluvného vzťahu sa zaväzuje, že v rámci svojej organizácie príjme účinný systém riadenia schopný zabrániť korupčným trestným činom úplatkárstva/podplácania s cieľom zneužitia úradnej moci, právomoci, vplyvu či postavenia, za účelom porušenia zákona, úplatkárstva pri právnych úkonoch, navádzania na takéto zneužitie, vydieranie a/alebo spreneveru.

# Platobné systémy

Strana zmluvného vzťahu sa pri výkone činností v rámci zmluvného vzťahu so spoločnosťou Univerzitná nemocnica L. Pasteura Košice ( ďalej len „UNLP“) zaväzuje:

1. vykonávať platby výhradne takým spôsobom, ktorý umožňuje identifikáciu príjemcu,
2. vyhýbať sa hotovostným platbám alebo platbám v naturáliách.

# 3. Dary a odmeny

Strana zmluvného vzťahu sa zaväzuje, že žiaden z jej predstaviteľov, zástupcov, zamestnancov, alebo iných osôb konajúcich v jeho mene pred uzatvorením alebo počas plynutia zmluvného vzťahu nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia za účelom ovplyvňovať konanie UNLP, s využitím odmeňovania, alebo navádzania k nekorektnému výkonu príslušných predstaviteľov UNLP za účelom získania alebo udržania výhody pri výkone jej činnosti v rozpore so všeobecne záväznými právnymi predpismi Slovenskej republiky (ďalej len „SR“). Je možné však poskytnúť prejav zdvorilosti s nízkou finančnou hodnotou napr. knihy, kvety, katalógy, drobné spomienkové predmety pri pracovných stretnutiach alebo oficiálnych rokovaniach.

# 4. Vzťah k politickým stranám alebo k verejným organizáciám

Strana zmluvného vzťahu nesmie vyvíjať či už priamy alebo nepriamy nátlak na politických predstaviteľov, zamestnancov štátnej a verejnej správy (napríklad poskytovaním vlastných priestorov, prijímaním navrhnutých uchádzačov o prácu, konzultovaním dohôd) s cieľom získať výhody pri uzatváraní zmluvných vzťahov s UNLP.

# Nulový konflikt záujmov

Strana zmluvného vzťahu vyhlasuje, že žiaden z jej štatutárnych zástupcov:

1. nevykonáva, ani nevykonával činnosti, ktoré by predstavovali konflikt záujmov z hľadiska uzatvorenia

zmluvného vzťahu s UNLP,

1. nebol trestne stíhaný za:
   * subvenčný podvod,
   * skresľovanie údajov hospodárskej a obchodnej evidencie (uvedenie nepravdivých alebo hrubo skresľujúcich údajov alebo zatajenie povinných údajov o závažných skutočnostiach vo výkazoch),
   * korupciu (§ 328 – 336 zákona č. 300/2005 Z.z. Trestný zákon v znení neskorších predpisov; napr.: Prijímanie úplatku, Podplácanie, Nepriamu korupciu).

# Klauzula proti úplatkárstvu

Strana zmluvného vzťahu, že požiadavky UNLP uvedené v tejto doložke, vyplývajúce z platných právnych predpisov Slovenskej republiky v rámci boja proti korupcii berie na vedomie a zaväzuje sa k ich dodržiavaniu. V prípade potreby bližšie špecifikovať požiadavky tejto proti korupčnej doložky, bude UNLP akceptovať znenie schváleného Proti korupčného programu u konkrétnej strany zmluvného vzťahu .

Zároveň sa zaväzuje okamžite oznámiť primeranou formou určenému zástupcovi UNLP, akékoľvek podozrenie na porušenie ktoréhokoľvek ustanovenia tejto doložky, a byť plne súčinný pri dôkladnom šetrení podozrenia.

Ak UNLP, preukáže partnerovi zmluvného vzťahu, porušenie akéhokoľvek ustanovenia tejto doložky:

1. je oprávnený pozastaviť plnenie predmetu zmluvného vzťahu po predchádzajúcom písomnom upozornení, a to po dobu, ktorú považuje za nevyhnutnú vzhľadom na rozsah a charakter zistenia, maximálne však na dobu jedného mesiaca. Strana zmluvného vzťahu berie na vedomie a súhlasí, že počas doby nevyhnutnej na zisťovanie skutočností pre vyšetrenie podozrenia na porušenie ustanovení tejto doložky nebudú vznikať akékoľvek povinnosti a/alebo sankcie voči UNLP, vyplývajúce z takéhoto pozastaveného plnenia zmluvného vzťahu,
2. strana zmluvného vzťahu je povinný prijať všetky relevantné opatrenia, aby zabránil strate, zneužitiu alebo zničeniu listinných a iných dôkazov vzťahujúcich sa k príslušnému konaniu.